Helle veeretas palli.  Nii mõnegi vastusega võib küll juhtuda, et täna raiun EI-EI-EI ja homme olen seda nägu nagu poleks EI-d mu sõnavaras olemaski.  Aga tänase päeva seisuga on siis sedamoodi:    1.KIRJUTA 4 TEGUSÕNA, MIDA SA MITTE IIALGI EI TEEKS.  Mismõttes "ei teeks"? Kõik on proovimist väärt, iseasi, kas sellega pärast praalida tasub.  Nujaa, kui tahaks nüüd sügelevaid tiivanukke kasvatada, siis paneks midagi  valetamise-varastamise-tapmise kohta, aga kes teab, mis elu toob...    Üldiselt nõustun paljude eelmiste vastajatega:    Ei tantsiks balletti.  Ei juhiks lennukit.  Ei roniks ilma julgestuseta mööda kõrghoonet üles(tahaks küll, aga ilmselt ei saaks hakkama)  Ei teeks striptiisi.    2. KUS SA MITTE IIALGI EI TAHAKS ELADA?    Igal pool oleksin nõus elamist proovima, aga kui vähegi valida saaks, siis oleksin tänulik, kui elukoht jääks parasvöötmesse.    3. MIDA SA MITTE IIALGI EI SÖÖKS?    Nam plah-d ei sööks (kes ei tea: fermenteeritud kalast tehtud Korea kalakaste). Liiga värvikas kujutlusvõime, vabandust..  Roiskunud toitu teadlikult ei sööks.(seondub eelmisega)  Küüslauku ei sööks, aga eks mind ole seda sööma tüssatud küll ja küll.  Elusate putukate ja inimliha söömiseks peaks motiiv olema võimsam kui praegu ette kujutada oskaks.    4. KELLENA SA IIALGI EI TÖÖTAKS?    Klienditeenindaja ei tahaks olla,  uskumatult raske ja frustreeriv töö. Andekad, kes seda hästi teevad!  Kohtutäitur või maksuhaldur .. NII palju vaenlasi NII jama tööga..  Matusebüroo ametnik . Jääksin ilmselt teiste leina sisse kinni.  Narkomuul ei tahaks ka olla. (Kas seda üldse ametiks pidada saab?)      5. MILLIST RIIDEESET SA IIALGI EI KANNAKS?    Kuulge inimesed, kui ikka külm on, siis ajaks ka kõige uskumatuma räbala kere umber!    Aaaagaaa…:    Stringe ei kannaks, kangesti  ebamugavad tunduvad.  Kõrge kontsaga kingi ei saa enam kanda, vist on norm täis.  Need tupsud mida stripparid keerutavad… kas need liigituvad riietusesemete alla? Neid ei kannaks!  Kes kirjutas, et lateksit ei kannaks? Pole küll proovinud, aga vist ei kannaks ise ka. Külm ja ligane tundub (hm, kui ei proovi, siis ei saa teada ka, kas tegelikult on või tundub ainult... pagan, peab ikka proovima!)    6. KELLEGA SA MITTE MINGIL JUHUL EI TAHAKS TUTTAVAKS SAADA?    Ma oleksin  nõus tutvuma kellega iganes tingimusel, et pärast tutvuse sõlmimist oleks mu füüsiline ja vaimne tervis enam-vähem normilähedane. Defineerige "norm".    7.KUS SA MITTE IIALGI EI SEKSIKS?    Jätke teie ka oma naljad!  Aga esteetilistel kaalutlustel peaks ilmselt keelduma seksist avalikkuse silme all. Seega seks kaarsillal- see ei olnud mina!!!!    8. MILLIST SITUATSIOONI SA EI TAHAKS ENAM MITTE IILAGI ÜLE ELADA?    Kindlasti ei tahaks sõita kiirabile vastu,  tagaistmel verd sõna otseses mõttes pritsiv laps. Õnneks oli mu lapseohtu tütar piisavalt julge ja tugev, et selle väikemehe haavu palja käega kinni suruda (muide, ainuõige tegevus antud juhul) ja samas seda õnnetut ka pisutki lohutada.  Selle võõrast koerast kistud külalapsega läks kõik hästi, isegi armid on haavu arvesse võttes üllatavalt tagasihoidlikud.    Veel ei tahaks end jälle leida olukorrast kus minu elu üle ei otsusta enam mina ise. Olles "ese" on võimalik kas leppida või sõdida, mina  võitsin!    Autoavariid ei tahaks enam läbi elada.    Veel ei taha ohutustehnika reeglite täitmisega tutvuva visiidi ajal olla kuuemeetrise riiuli kõrgemas osas kastis kükakil. Aevastama ajas ja mina nagu mingi kiheleva ninaga ninja seal tolknemas...    Küsimused saadan edasi:  Iibisepessa  Voldemar-Augustile  Algarvule  Iltakale  Olete oodatud vastama!